ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการจดทะเบียนผู้ประกอบกิจการบรรทุกหรือขนถ่ายสินค้าในเขตท่าเรือเชียงแสน พ.ศ.๒๕๕๓[๑] โดยที่เป็นการสมควรกำหนดระเบียบเกี่ยวกับการจดทะเบียนผู้ประกอบกิจการบรรทุกหรือขนถ่ายสินค้าในเขตท่าเรือเชียงแสนให้เหมาะสมกับสภาพการณ์ปัจจุบัน อาศัยอำนาจตามความในข้อ ๔ และข้อ ๑๓ของระเบียบการท่าเรือแห่งประเทศไทย ว่าด้วยการใช้ท่าเรือ บริการ และความสะดวกต่างๆ พ.ศ. ๒๕๔๔ ซึ่งออกตามความในพระราชบัญญัติการท่าเรือแห่งประเทศไทย พ.ศ. ๒๔๙๔ จึงให้วางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการจดทะเบียนผู้ประกอบกิจการบรรทุกหรือขนถ่ายสินค้าในเขตท่าเรือเชียงแสนพ.ศ. ๒๕๕๓ข้อ๒ ให้ใช้ระเบียบนี้ตั้งแต่วันที่ ๑๖ตุลาคม ๒๕๕๓ เป็นต้นไปข้อ๓ นับแต่วันใช้ระเบียบนี้ให้ยกเลิก๓.๑ระเบียบการท่าเรือแห่งประเทศไทยว่าด้วยการจดทะเบียนผู้ประกอบกิจการบรรทุกหรือขนถ่ายสินค้าในเขตท่าเรือเชียงแสนพ.ศ. ๒๕๔๖๓.๒ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ๔ ในระเบียบนี้ผู้จัดการ หมายความว่าผู้จัดการท่าเรือเชียงแสนและเชียงของเขตท่าเรือเชียงแสน หมายความว่าเขตทำเนียบท่าเรือและโรงพักสินค้าตามกฎหมายศุลกากรสำหรับบรรทุกของลงหรือขนของขึ้นและเป็นที่สำหรับตรวจและเก็บสินค้าที่ยังมิได้ตรวจปล่อยกิจการบรรทุกหรือขนถ่ายสินค้า หมายความว่าการดำเนินการขนถ่ายหรือบรรทุกสินค้าและหรือตู้สินค้า ขึ้นหรือลงเรือหรือรถบรรทุกหรือเปิดตู้สินค้านำสินค้าออก หรือบรรจุสินค้าเข้าตู้สินค้า ซึ่งการท่าเรือแห่งประเทศไทยอนุญาตให้จดทะเบียนเป็นผู้ประกอบกิจการบรรทุกหรือขนถ่ายสินค้า(STEVEDORE) ในเขตท่าเรือเชียงแสน ได้ตามความเหมาะสมข้อ๕ ผู้ที่ประสงค์จะประกอบกิจการบรรทุกหรือขนถ่ายสินค้าในเขตท่าเรือเชียงแสนต้องไม่เป็นผู้ที่เคยมีประวัติในทางทุจริตหรือเสื่อมเสียในทางศีลธรรมข้อ๖ ให้ผู้ที่ประสงค์จะประกอบกิจการบรรทุกหรือขนถ่ายสินค้าในเขตท่าเรือเชียงแสนยื่นคำขอจดทะเบียนตามแบบที่การท่าเรือแห่งประเทศไทยกำหนดต่อผู้จัดการพร้อมด้วยเอกสารหลักฐาน (เอกสารที่เป็นสำเนาต้องลงนามรับรองเอกสารด้วย)ดังต่อไปนี้๖.๑สำหรับบุคคลธรรมดา ให้ยื่น๖.๑.๑สำเนาบัตรประจำตัวประชาชน๖.๑.๒สำเนาทะเบียนบ้าน๖.๑.๓ภาพถ่ายขนาด ๔ x๖ เซนติเมตร จำนวน ๒ รูป๖.๑.๔หนังสือแสดงรายการบุคลากรและเครื่องมืออุปกรณ์๖.๒สำหรับห้างหุ้นส่วนสามัญนิติบุคคล หรือห้างหุ้นส่วนจำกัด ให้ยื่น๖.๒.๑หนังสือรับรองการจดทะเบียนเป็นนิติบุคคลพร้อมวัตถุประสงค์ของผู้ขอจดทะเบียน๖.๒.๒สำเนาบัตรประจำตัวประชาชนของหุ้นส่วนผู้จัดการ๖.๒.๓สำเนาทะเบียนบ้านของหุ้นส่วนผู้จัดการ๖.๒.๔ภาพถ่ายของหุ้นส่วนผู้จัดการ ขนาด ๔ x ๖ เซนติเมตร จำนวน ๒ รูป๖.๒.๕หนังสือแสดงรายการบุคลากรและเครื่องมืออุปกรณ์๖.๓สำหรับบริษัทจำกัด ให้ยื่น๖.๓.๑หนังสือรับรองการจดทะเบียนเป็นนิติบุคคลพร้อมวัตถุประสงค์ของผู้ขอจดทะเบียน๖.๓.๒หนังสือบริคณห์สนธิและข้อบังคับของบริษัท๖.๓.๓สำเนาบัตรประจำตัวประชาชนของกรรมการผู้จัดการ๖.๓.๔สำเนาทะเบียนบ้านของกรรมการผู้จัดการ๖.๓.๕ ภาพถ่ายของกรรมการผู้จัดการ ขนาด ๔ x ๖ เซนติเมตร จำนวน ๒ รูป๖.๓.๖หนังสือแสดงรายการบุคลากรและเครื่องมืออุปกรณ์ข้อ๗ เมื่อผู้จัดการได้รับคำขอจดทะเบียนตามข้อ๖ แล้วเห็นว่าถูกต้อง ให้เสนอรองผู้อำนวยการการท่าเรือแห่งประเทศไทยสายบริหารธุรกิจ รับจดทะเบียนและออกใบสำคัญการจดทะเบียนตามแบบที่การท่าเรือแห่งประเทศไทยกำหนดภายใน ๑๕ วันนับแต่วันรับคำขอ โดยผู้ได้รับจดทะเบียนต้องชำระค่าธรรมเนียมฉบับละ ๕๐๐ บาท(ห้าร้อยบาทถ้วน) ไม่รวมภาษีมูลค่าเพิ่ม และมีอายุ ๑ ปีในกรณีผู้จัดการเห็นสมควรให้รับจดทะเบียนผู้จัดการมีอำนาจอนุญาตให้ผู้ยื่นคำขอเข้ามาดำเนินการบรรทุกหรือขนถ่ายสินค้าก่อนได้โดยอนุโลมและผู้ยื่นคำขอนั้นต้องปฏิบัติตามระเบียบนี้อย่างเคร่งครัดในกรณีไม่รับจดทะเบียนให้ผู้จัดการแจ้งเป็นหนังสือไปยังผู้ยื่นคำขอภายใน ๑๕ วัน นับแต่วันที่รับคำขอพร้อมทั้งเหตุผลที่ไม่รับจดทะเบียนให้ผู้ยื่นคำขอทราบผู้ยื่นคำขอมีสิทธิยื่นอุทธรณ์เป็นหนังสือต่อผู้อำนวยการการท่าเรือแห่งประเทศไทยภายใน๑๕ วัน นับแต่วันได้รับแจ้ง และให้ผู้อำนวยการการท่าเรือแห่งประเทศไทยเป็นผู้วินิจฉัยชี้ขาดภายใน๓๐ วัน นับแต่วันรับอุทธรณ์ ในกรณีที่ผู้อำนวยการการท่าเรือแห่งประเทศไทยวินิจฉัยให้รับจดทะเบียนให้ออกใบสำคัญการจดทะเบียนภายใน ๑๕ วัน นับแต่วันวินิจฉัยอุทธรณ์หากวินิจฉัยไม่รับจดทะเบียนให้แจ้งเป็นหนังสือให้ผู้ยื่นอุทธรณ์ทราบภายใน ๑๕ วันนับแต่วันวินิจฉัยอุทธรณ์ ทั้งนี้คำวินิจฉัยของผู้อำนวยการการท่าเรือแห่งประเทศไทย ให้เป็นที่สุดข้อ๘ เมื่อความในคำขอจดทะเบียนได้มีการเปลี่ยนแปลงไปหรือใบสำคัญการจดทะเบียนเกิดการสูญหายให้ผู้ซึ่งได้รับจดทะเบียนแจ้งต่อผู้จัดการเพื่อเสนอสำนักท่าเรือภูมิภาคให้แก้ไขหรือออกใบแทนใบสำคัญใหม่ ภายใน ๑๕ วัน นับแต่วันที่ได้มีการเปลี่ยนแปลงหรือทราบว่าใบสำคัญการจดทะเบียนสูญหายในกรณีใบสำคัญการจดทะเบียนสูญหายให้นำหลักฐานการแจ้งความสูญหายต่อพนักงานสอบสวนมาแสดงโดยให้นำความในข้อ ๗ มาใช้บังคับโดยอนุโลมข้อ๙ ผู้ประกอบกิจการบรรทุกหรือขนถ่ายสินค้าต้องให้เจ้าหน้าที่ของตนแต่งกายเรียบร้อยรัดกุมอย่างเดียวกันโดยมีชื่อบริษัทหรือห้างร้านที่ได้รับจดทะเบียนปรากฏด้านหลังของเสื้อและหมายเลขกำกับให้เห็นได้โดยชัดเจนตลอดระยะเวลาที่ปฏิบัติงานในเขตท่าเรือเชียงแสนข้อ๑๐ ถ้าปรากฏว่ามีวิธีดำเนินการหรือเครื่องมืออุปกรณ์ของผู้ประกอบกิจการบรรทุกหรือขนถ่ายสินค้ามีประสิทธิภาพไม่เหมาะสมหรือไม่ปลอดภัย ผู้จัดการมีอำนาจสั่งให้เปลี่ยนแปลงวิธีดำเนินการหรือสั่งระงับใช้เครื่องมืออุปกรณ์นั้นไว้ชั่วคราวได้จนกว่าจะได้มีการแก้ไขเปลี่ยนแปลงสิ่งบกพร่องให้เรียบร้อยในกรณีที่มีความเสียหายเกิดขึ้นแก่ทรัพย์สินหรือบุคคลใดอันเนื่องมาจากการดำเนินงานของผู้ประกอบกิจการบรรทุกหรือขนถ่ายสินค้าผู้ประกอบกิจการบรรทุกหรือขนถ่ายสินค้าต้องรับผิดชอบทั้งสิ้นข้อ๑๑ ผู้ประกอบกิจการบรรทุกหรือขนถ่ายสินค้าต้องส่งรายงานการบรรทุกหรือขนถ่ายสินค้าประจำวันให้ท่าเรือเชียงแสนเมื่อสิ้นสุดระยะการดำเนินงานในแต่ละวันข้อ๑๒ ถ้าปรากฏว่าผู้ซึ่งได้รับจดทะเบียนเป็นผู้ประกอบกิจการบรรทุกหรือขนถ่ายสินค้าขาดคุณสมบัติในข้อ๖ หรือไม่ปฏิบัติตามคำสั่งในข้อ ๑๐ผู้จัดการอาจสั่งให้ผู้ประกอบกิจการบรรทุกหรือขนถ่ายสินค้าหยุดดำเนินการบรรทุกหรือขนถ่ายสินค้าก่อนแล้วเสนอผู้อำนวยการการท่าเรือแห่งประเทศไทย เพิกถอนใบสำคัญการจดทะเบียนได้ข้อ๑๓ ถ้าปรากฏว่าผู้ซึ่งได้รับจดทะเบียนเป็นผู้ประกอบกิจการบรรทุกหรือขนถ่ายสินค้าไม่ปฏิบัติหน้าที่หรือปฏิบัติหน้าที่ด้วยความล่าช้าอันอาจเป็นเหตุให้เกิดความเสียหายขึ้นได้ผู้จัดการมีอำนาจที่จะจัดหาผู้อื่นให้เข้าดำเนินงานแทนได้ในกรณีที่ได้จัดหาผู้อื่นเข้ามาดำเนินการแทนตามวรรคแรกการท่าเรือแห่งประเทศไทยมีสิทธิเรียกร้องค่าใช้จ่ายในการจัดหาให้ผู้อื่นดำเนินงานแทนจากผู้ประกอบการบรรทุกหรือขนถ่ายสินค้านั้นได้ข้อ๑๔ ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้และมีอำนาจในการออกคำสั่งประกาศ หรือหลักปฏิบัติ รวมทั้งมีอำนาจในการวินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุด ก่อนรายงานให้คณะกรรมการการท่าเรือแห่งประเทศไทยทราบประกาศ ณ วันที่ ๒๙กันยายน พ.ศ. ๒๕๕๓เฉลิมชัย มีคุณเอี่ยมผู้อำนวยการการท่าเรือแห่งประเทศไทยปริยานุช/ผู้จัดทำ๑๓ ธันวาคม ๒๕๕๓ณัฐวดี/ตรวจ๑๓ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๓๘ ง/หน้า ๑๙/๓๐ พฤศจิกายน ๒๕๕๓